b'\n_START_ARTICLE_\nHannah Montana\n_START_SECTION_\nSarjasta\n_START_PARAGRAPH_\n"Hannah Montana" eli Miley Stewart on tavallinen 17-vuotias (syntynyt 23.11.1992) tytt\xc3\xb6, joka muuttaa Tennesseest\xc3\xa4 Malibuun isoveljens\xc3\xa4 Jacksonin ja is\xc3\xa4ns\xc3\xa4 Robby Rayn kanssa. Mileyn parhaat kaverit ovat Lilly Truscott ja Oliver Oken. Vaikka Miley saattaa vaikuttaa k\xc3\xb6mpel\xc3\xb6lt\xc3\xa4 teinilt\xc3\xa4, h\xc3\xa4n k\xc3\xa4y l\xc3\xa4pi todellisen muodonmuutoksen noustessaan lavalle ja vain harvat tiet\xc3\xa4v\xc3\xa4t h\xc3\xa4nen kaksoisel\xc3\xa4m\xc3\xa4st\xc3\xa4\xc3\xa4n Hannah Montanana. Vaikka h\xc3\xa4n on kuuluisa, haluaa h\xc3\xa4n silti el\xc3\xa4\xc3\xa4 tavallisen nuoren el\xc3\xa4m\xc3\xa4\xc3\xa4.\n_START_SECTION_\n4. tuotantokauden soundtrack\n_START_PARAGRAPH_\nHannah Montana Forever on viides ja viimeinen soundtracklevy kyseiselle sarjalle, joka julkaistiin 15. lokakuuta 2010. Hannah Montanan roolissaan tuolloin esiintynyt Miley Cyrus on laulanut albumin kaikki kappaleet itse.\n_START_SECTION_\nHannah Montana & Miley Cyrus: Best of Both Worlds Concert\n_START_PARAGRAPH_\nHannah Montana & Miley Cyrus: Best of Both Worlds Concert (tunnettu my\xc3\xb6s nimell\xc3\xa4 The Best of Both Worlds Concert) on vuoden 2008 konserttielokuva elokuvastudio Walt Disney Picturesilta. Konsertti esitettiin my\xc3\xb6s Disney Digital 3-D - n\xc3\xa4yt\xc3\xb6ksen\xc3\xa4. Konserttia t\xc3\xa4hditti Miley Cyrus sek\xc3\xa4 omana itsen\xc3\xa4\xc3\xa4n ett\xc3\xa4 Hannah Montanan roolissa. Elokuvan ohjasi Bruce Hendricks ja tuotti Art Repola.\n_START_SECTION_\nHannah Montana: The Movie\n_START_PARAGRAPH_\nHannah Montana: The Movie sarjasta. Elokuvan kuvaukset aloitettiin huhtikuussa 2008, ja se on suurimmaksi osaksi kuvattu Columbiassa (Tennessee) ja Los Angelesissa (Kalifornia). Kuvaukset lopetettiin hein\xc3\xa4kuussa 2008. Elokuva sai ensi-iltansa Yhdysvalloissa 10. huhtikuuta 2009 ja Suomen teattereihin elokuva saapui 1. toukokuuta 2009.'